**Opstillingsgrundlag fra Brian Harlø, 2025**

Jeg stiller op til bestyrelsen for Alternativet Hillerød, Hørsholm og Fredensborg, først og fremmest fordi jeg for snart 3 år siden, forelskede mig i dette område af Nordsjælland. Her er smukt, meget natur og god luft til at gå ture og møde naturen i øjenhøjde. Det vil jeg gerne være med til at bevare, og gøre endnu bedre.

Jeg har tidligere været en aktiv del af Alternativet, den gang før første valgkamp, og de mennesker jeg mødte dengang, var nogle af dem, der har været med til at forme, den jeg er i dag. Jeg arbejder til dagligt med terapi og undervisning, som Psykoterapeut.

Mit drive ind i bestyrelsesarbejdet er at skabe en bæredygtig lokalforening, inspirere andre til at deltage aktivt i arbejdet med det lokale samfund, som vi alle har omkring os. Jeg har erfaring med det administrative, organisatoriske og med frivilligt arbejde. Jeg har ikke nogen drøm om, på nuværende tidspunkt, at blive "politiker". Men jeg har en drøm om at møde andre ligesindede og forhåbentligt inspirere til at blive en del af vores fællesskab. Og den aktive kamp for et godt bæredygtig socialt og grønt miljø.